— Не было. Проста ў вёсцы Беразянка Пухавіцкага раёна калісьці адпачываў Якуб Колас, і таму для майго бацькі Міхася гэта былі родныя мясціны. І мы проста прыязджалі туды ў хату лесніка. І жылі ў яго. А дача Янкі Маўра знаходзілася ў Гарадзішчах, ён туды мяне браў на летні час. Пакуль мы, дзеці, там бегалі, ён больш працаваў, пісаў творы. У той час я якраз пачала рабіць свае першыя спробы напісаць маленькія вершы. Помню, што Маўр быў маім першым крытыкам. Я яму чытала свае вершы, а ён усміхаўся…